স্টিয়ান ফন জিল
স্টিয়ান ফন জিল (জন্ম: ১৯ সেপ্টেম্বর, ১৯৮৭) কেপটাউনে জন্মগ্রহণকারী দক্ষিণ আফ্রিকান ক্রিকেটার। দক্ষিণ আফ্রিকার ঘরোয়া ক্রিকেটে কেপ কোবরাজ দলে খেলছেন। বামহাতি ব্যাটসম্যান ফন জিল ডানহাতে মিডিয়াম পেস বোলিংয়েও পারদর্শী। এসএএ প্রভিন্সিয়াল চ্যালেঞ্জ প্রতিযোগিতায় বোল্যান্ড ক্রিকেট দলের হয়ে কেই দলের বিপক্ষে ক্রিকেটে অভিষেক ঘটে তার। সীমিত ওভারের খেলায় সাধারণতঃ গ্রেইম স্মিথ অথবা রবিন পিটারসনের অনুপস্থিতিতে ব্যাটিং উদ্বোধন করতে নামেন ও ব্যাপক সফলতা পেয়েছেন। হার্শেল গিবস তার প্রিয় ক্রিকেটারের তালিকায় রয়েছেন।